b'\n_START_ARTICLE_\nPlatonizam\n_START_PARAGRAPH_\nPlatonizam je Platonovo filozofsko u\xc4\x8denje prema kojem postoje ideje kao metafizi\xc4\x8dke supstancije nastalo u Gr\xc4\x8dkoj u 4. stolje\xc4\x87u pr. Kr. ali se mo\xc5\xbee smatrati i zasebnom \xc5\xa1kolom nedaleko Atene. Te su ideje osnova i razlog svakog zbiljskog i stvarnog postojanja. Platonizam je temelj svakog kasnijeg objektivnog idealizma, a time i svake metafizike._NEWLINE_Platonizam obuhva\xc4\x87a raznorodne filozofske \xc5\xa1kole kojima je zajedni\xc4\x8dko to \xc5\xa1to uglavnom daju malu va\xc5\xbenost \xc4\x8dulnoj spoznaji koja, budu\xc4\x87i da se temelji na onome \xc5\xa1to je promjenjivo i mno\xc5\xa1tveno, ne mo\xc5\xbee utemeljiti istinsko znanje. Na metafizi\xc4\x8dkom planu apsolutnom znanju odgovara inteligibilni svet ideja. Materijalni, \xc4\x8dulni svijet je samo privid i trajno nastajanje._NEWLINE_Unutar matemati\xc4\x8dke filozofije je platonizam \xc5\xa1kola razmi\xc5\xa1ljanja koja je izgra\xc4\x91ena na ideji da su sve tvrdnje istinite ili la\xc5\xbene i da matematika istra\xc5\xbeuje ve\xc4\x87 postoje\xc4\x87i svijet ideja.'